కాట్రగడ్డ పద్దయ్య

కాట్రగడ్డ పద్దయ్య భారతీయ పురావస్తు శాస్త్రవేత్త, ప్రొఫెసర్ ఎమెరిటస్, పూణే డెక్కన్ కళాశాల మాజీ డైరెక్టర్. అతను పురావస్తు సిద్ధాంతానికి, పద్దతికీ రెండు ప్రధాన దృక్కోణాలను పరిచయం చేశాడు. 2012లో భారత ప్రభుత్వం ఆయనను నాల్గవ అత్యున్నత భారతీయ పౌర పురస్కారమైన పద్మశ్రీతో సత్కరించింది. 

పద్దయ్య పూణేకు చెందినవాడు. 1968లో పూణే విశ్వవిద్యాలయం నుండి పురావస్తు శాస్త్రంలో డాక్టరల్ డిగ్రీ పొందాడు. డెక్కన్ కళాశాల ఆర్కియాలజీ విభాగంలో చేరి యూరోపియన్ పూర్వ చరిత్రలో లెక్చరర్‌గా తన వృత్తిని ప్రారంభించాడు. సంవత్సరాలు గడిచేకొద్దీ, అతను రీడర్‌గా, ప్రొఫెసర్‌గా, ఆ తరువాత సంస్థ డైరెక్టరుగా ర్యాంకుల్లో ఎదిగాడు. పదవీ విరమణ సమయంలో, దక్కన్ కళాశాల పద్దయ్యకు ప్రొఫెసర్ ఎమిరిటస్ హోదాను ప్రదానం చేసింది.

దక్కన్‌లోని షోరాపూర్ దోయాబ్‌లోని ప్రాచీన శిలాయుగ, నియోలిథిక్ సంస్కృతులపై పద్దయ్య విస్తృత పరిశోధనలు చేసాడు."Shanghai Archaeology Forum" . Shanghai Archaeology Forum. 2014. Retrieved 17 December 2014. పురావస్తు అధ్యయనాలలో అతను సైద్ధాంతిక, పద్దతికి సంబంధించిన దృక్పథాలతో ఘనత పొందాడు. వీటిని ప్రధాన ఆవిష్కరణలుగా భావిస్తారు. "USIEF" . USIEF. 2014. Retrieved 17 December 2014. అతను యూనివర్శిటీ ఆఫ్ కాలిఫోర్నియా, యూనివర్శిటీ ఆఫ్ న్యూ మెక్సికోతో కలిసి రెండు ఫుల్‌బ్రైట్ స్కాలర్‌షిప్‌లు పొందాడు. ఇది అమెరికా, భారతీయ పురావస్తు శాస్త్రవేత్తల మధ్య మెరుగైన సహకారానికి సహాయపడింది. అతను మిచిగాన్ విశ్వవిద్యాలయం, ఆన్ అర్బోర్, స్మిత్సోనియన్ ఇన్స్టిట్యూషన్ నుండి సీనియర్ లెక్చర్ గ్రాంట్లు కూడా అందుకున్నాడు.

ప్రఖ్యాత పండితుడు, కెన్నెత్ అడ్రియన్ రైన్ కెన్నెడీతో సన్నిహిత అనుబంధాన్ని కలిగి ఉన్న పద్దయ్య, 7 పుస్తకాలు, పీర్ రివ్యూడ్ పత్రికల్లో అనేక వ్యాసాలూ రచించాడు. అతని ముఖ్యమైన రచనలలో కొన్ని:

 భారతీయ పురావస్తు శాస్త్రంలో ఇటీవలి అధ్యయనాలు K. Paddayya, ed. (January 2004). Recent Studies in Indian Archaeology (Indian Council of Historical Research Monograph, 6). Munshiram Manoharlal Publishers. p. 454. ISBN 978-8121509299.
 షోరాపూర్ దోయాబ్, దక్షిణ భారతదేశంలోని నియోలిథిక్ సంస్కృతిపై పరిశోధనలు 
 న్యూ ఆర్కియాలజీ అండ్ ఆఫ్టర్‌మాత్: ఎ వ్యూ ఫ్రమ్ ఔట్‌సైడ్ ది ఆంగ్లో-అమెరికన్ వరల్డ్ 
 భారతదేశ పూర్వ గతం అధ్యయనానికి మల్టిపుల్ అప్రోచ్‌లు: సైద్ధాంతిక పురావస్తు శాస్త్రంలో వ్యాసాలు 

పద్దయ్య ఇండియన్ హిస్టారికల్ రివ్యూ, జర్నల్ ఆఫ్ సోషల్ ఆర్కియాలజీ Gullapalli, Praveena; Jhaldiyal, Richa (2014). "Paddayya, Katragadda". Springer. Springer. pp. 5707–5708. doi:10.1007/978-1-4419-0465-2_320. ISBN 978-1-4419-0426-3. వంటి పత్రికల సంపాదకీయ బోర్డులకు సేవలందించాడు. పురావస్తు శాస్త్రంపై అనేక ఉపన్యాసాలు ఇచ్చాడు. సొసైటీ ఆఫ్ యాంటిక్వేరీస్ ఆఫ్ లండన్ లో గౌరవ సహచరుడు. పద్దయ్యకు 2012లో భారత ప్రభుత్వం పద్మశ్రీ పౌర గౌరవాన్ని అందించింది.  "Shanghai Archaeology Forum" . Shanghai Archaeology Forum. 2014. Retrieved 17 December 2014.

 ఇవి కూడా చూడండి 

 మూలాలు 

వర్గం:1943 జననాలు
వర్గం:జీవిస్తున్న ప్రజలు
వర్గం:పురావస్తు పరిశోధకులు